OpenLLM-France/wikimedia huggingface dataset:
# L'institut

L'institut (Le Lycée en l'original francès) és una sèrie de televisió francesa de 18 episodis de 52 minuts cadascun, creada per Franck Philippon i emesa a França per M6 entre el 27 de setembre de 2000 i el 24 d'octubre de 2001. A Catalunya es va emetre el 2004 a TV3 a dins l'espai 3xl.net. La sèrie es desenvolupa a un institut dels afores de París (Lycée Saint-Exupéry) i explica les aventures i relacions entre l'alumnat, els seus pares i el professorat i altres membres de l'institut. La sèrie no dubta a parlar de temes prou forts com el cànnabis, el vel a l'escola, el suïcidi d'un estudiant o la masturbació a l'aula. La sèrie va rebre el 2001 el premi de la millor sèrie de 52 minuts al Festival de la fiction TV de Saint-Tropez. Lorànt Deutsch interpreta en els dos primers episodis de la sèrie el paper d'un estudiant delinqüent que assetja i colpeja al seu professor de matemàtiques. A la careta de la sèrie es poden veure diferents actors coneguts en el món de les sèries franceses com Virgile Bayle, qui interpreta el doctor Dr Guillaume Lesermann a Plus belle la vie, com també a Sophie Artur, qui durant molt de temps ha estat l'agent Christelle a Julie Lescaut.

## Repartiment
### Professorat

* Virgile Bayle: Mathieu Baumgartner, professor de matemàtiques en proves
* Maxime Leroux: Henri Blanc, professor de matemàtiques (principal)
* Smadi Wolfman: Lisa Petrazzini, professor de francès
* Abdel Soufi: Tyson, professor d'anglès
* Marc Duret: Antoine, professor d'història - geografia (1a temporada)
* Christian Charmetant: François, professor d'història - geografia (2a temporada)

### Altres membres de l'institut

* Téco Celio: Eugène, Director de l'institut
* Sophie Artur: Élisabeth Ducros, Director adjunt
* Sonia Mankaï: Malika, Infermera
* Jean Roger Tsidjo: Félix, Netejador

### Alumnat

* Nassim Iazouguen: Kader
* Maroussia Dubreuil: Margaux
* Tony Mpoudja: Bakari Diallo
* Stéphanie Pasterkamp: Claire
* Matthieu Tribes: Benoit
* Esse Lawson: Alice
* Matthias Van Khache: Sébastien Budzinski
* Lorànt Deutsch: Didier Morillon

## Enllaços externs

* «"Le lycée" (2000)» (en anglès). IMDB. [Consulta: 12 gener 2014].
* «Le lycée - Série TV 2000» (en francès). AlloCiné. [Consulta: 12 gener 2014].
# Convent de la Mercè

«Convent de la Mercè» té aquests significats:
* Convent de la Mercè (Barcelona), conjunt d'església i convent de la ciutat de Barcelona
* Convent de la Mercè (Castelló d'Empúries),
* Convent i església de la Mercè (Girona), a Girona (Gironès)
* Convent de la Mercè de Montblanc, a Montblanc (Conca de Barberà)
* Convent de la Mercè de Perpinyà, a Perpinyà (Rosselló)
* Convent de la Mercè de València,
# Coincya longirostra

Coincya longirostra o Hutera longirostra és una espècie de planta dins la família Brassicaceae que és un endemisme de la Serra Madrona, Espanya. Viu en hàbitats rocosos i està amenaçada d'extinció per la pèrdua d'hàbitat.
Coincya longirostra és una planta anual, de vegades és perenne de fins a 100 cm d'alt, les flors són grogues i les síliqües pengen.

## Sinònims

* Brassica longirostra Boiss.
* Brassicella valentina subsp. longirostra (Boiss.) Font Quer
* Erucastrum longirostrum (Boiss.) Nyman
* Euzomodendron longirostrum (Boiss.) Pau
* Hutera longirostra f. occidentalis Gómez Campo
* Hutera longirostra (Boiss.) Gómez Campo
* Rhynchosinapis longirostra (Boiss.) Heywood
* Sinapis longirostra (Boiss.) Amo

## Referències

* ↑ Ramiro García Río (2006). FLORA Y VEGETACIÓN DE SIERRA MADRONA Y VALLE DE ALCUDIA . ISBN 84-611-2492-8
* ↑ «Coincya longirostra». Real Jardín Botánico: Proyecto Anthos.
# Comte de Godó

El títol de Comte de Godó és una dignitat nobiliària espanyola creada el 2 de desembre de 1916 pel rei Alfons XIII a favor de Ramon Godó Lallana, empresari català, vinculat familiarment amb el diari La Vanguardia, així com amb nombroses publicacions, com Historia y Vida, etc.
Aquesta família està vinculada a diferents manifestacions literàries i esportives com el Barcelona Open de tennis. Les seves activitats estan centralitzades en el Grup empresarial Godó.
El 12 de juliol de 2008, el rei Joan Carles I li va concedir la Grandesa d'Espanya per unir al títol de comte de Godó.

## Comtes de Godó

| | Titular | Període |
| Creació per Alfons XIII |||
| I | Ramon Godó i Lallana | 1916-1931 |
| II | Carles de Godó i Valls | 1956-1987 |
| III | Xavier de Godó i Muntanyola | 1988-actual titular |

## Història dels Comtes de Godó

* Ramon Godó i Lallana (1864-1931), I comte de Godó.
* Casat amb Rosa Valls i Valls. El succeí, en 1956, el seu fill:
* Carles de Godó i Valls (1899-1987), II comte de Godó.
* Casat amb Monserrat Muntanyola i Trinchet. El succeí el seu fill:
* Xavier de Godó i Muntanyola, III comte de Godó i Gran d'Espanya.
* Casat amb Maria Antònia Valls Klein.
* Casat amb Marisa Falcó de Godó.

## Referències

* ↑ Elenco de Grandezas y Títulos Nobiliarios españols. Instituto "Salazar y castro", C.S.I.C.
* 1 2 Real Decreto 1173/2008, de 11 de julio. Publicado en el BOE, el 12 de juliol de 2008.
# Kurskaia

Kurskaia (en rus: Курская) és un poble (una stanitsa) del krai de Stàvropol, a Rússia, que en el cens del 2010 tenia 12.045 habitants.

## Referències

* ↑ «База микроданных Всероссийских переписей населения 2002 и 2010 годов». Arxivat de l'original el 2014-06-09. [Consulta: 28 març 2020].
# Karion Istomin

Karion Istomin (en rus:Карион Истомин) (circa 1640, Kursk - no abans de 1718, Moscou) va ser un poeta, traductor, i un dels primers il·lustradors russos.

## Història

Istomin va ser un sacerdot celib i després un hegumen en el Monestir de Chudov. Es va graduar a l'escola patriarcal i després va treballar en l'«El Pati de la impressió» entre els anys 1679-1701. Va començar com un habitual escriba, a continuació, va ocupar el càrrec d'editor i més tard es va convertir en el cap d'impressió. És conegut per haver escrit i traduït del llatí obres històriques, religioses i pedagògiques, incloent les seves Aritmètica (Арифметика) i el Llibre de Raonament (Книга вразумления), amb el qual Istomin es va ocupar de l'educació de Pere I quan tenia 11 anys.
A més, va escriure nombroses, oracions, epitafis, panegírics, i poemes edificants. En la dècada de 1690, Istomin va compilar els llibres de l'Alfabet Petit (Малый букварь) i Gran Alfabet (Большой букварь) pel tsarévitx Aleix Petróvitx Romànov, en la qual el vers de va facilitar l'aprenentatge. També va escriure en vers, Les vides dels Sants, un tractat per a nens en edat escolar anomenat Домострой (Domostroi) i un llibre anomenat Полис (Polis), que era una petita enciclopèdia per als lectors més joves, escrita en vers. Contenia característiques de dotze ciències diferents ciències i l'un coneixement geogràfic important.
Sent un partidari actiu de les reformes de Pere I a Moscou, va ser un dels primers a Rússia en adonar-se de la necessitat de la coeducació de nens i nenes. Va elaborar mètodes d'educació escolar, que es van utilitzar a les escoles moscovites durant tot el segle xviii. A la seba mort, va ser enterrat en el cementiri del monestir de Zaikonospassky a Moscou.

## Referències

* 1 2 Hellman Ben. Fairy Tales and True Stories: The History of Russian Literature for Children and Young People (1574 - 2010). BRILL, 15 agost 2013, p. 1. ISBN 978-90-04-25638-5.

## Enllaços externs

* Букварь By Карион Истомин
# Cree (desambiguació)

«Cree» té aquests significats:
* Cree, són una tribu algonquina localitzats a diverses regions del Canadà.
* Cree (llengua), és una llengua algonquina parlada per aproximadament 117.000 persones a través del Canadà.
Viccionari
# Conway (Washington)

Conway és una concentració de població designada pel cens dels Estats Units a l'estat de Washington. Segons el cens del 2000 tenia 84 habitants.

## Demografia

Segons el cens del 2000, Conway tenia 84 habitants, 28 habitatges, i 22 famílies. La densitat de població era de 124,7 habitants per km².
Dels 28 habitatges en un 50% hi vivien nens de menys de 18 anys, en un 64,3% hi vivien parelles casades, en un 10,7% dones solteres, i en un 17,9% no eren unitats familiars. En el 10,7% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,22.
Per edats la població es repartia de la següent manera: un 33,3% tenia menys de 18 anys, un 4,8% entre 18 i 24, un 33,3% entre 25 i 44, un 22,6% de 45 a 60 i un 6% 65 anys o més.
L'edat mediana era de 36 anys. Per cada 100 dones de 18 o més anys hi havia 107,4 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Conway». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Fernando Rodríguez Ortega

Fernando Rodríguez Ortega (Pilas, 11 de maig de 1987) és un futbolista andalús, que ocupa la posició de davanter.

## Trajectòria

Format al planter del Sevilla FC, hi disputaria amb el Sevilla Atlético 16 partits a Segona Divisió entre 2007 i 2009, en els quals marca dos gols. A la campanya 08/09, a més a més, hi debuta a la màxima categoria amb els sevillistes, tot i que la seua aparició és esporàdica.
L'estiu del 2009 fitxa pel Real Jaén.

## Enllaços externs

* Fitxa del jugador
# Ventura (Califòrnia)

Ventura és la seu del Comtat de Ventura a l'estat de Califòrnia. Segons el cens del 2006 tenia 106.744 habitants.

## Demografia

Segons el cens del 2000, Ventura tenia 100.916 habitants, 38.524 habitatges, i 25.233 famílies. La densitat de població era de 1.849,3 habitants/km².
Dels 38.524 habitatges en un 32,1% hi vivien nens de menys de 18 anys, en un 49,2% hi vivien parelles casades, en un 11,7% dones solteres, i en un 34,5% no eren unitats familiars. En el 26,5% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,12.
Per edats la població es repartia de la següent manera: un 25% tenia menys de 18 anys, un 7,8% entre 18 i 24, un 31,5% entre 25 i 44, un 22,8% de 45 a 60 i un 12,8% 65 anys o més.
L'edat mediana era de 37 anys. Per cada 100 dones de 18 o més anys hi havia 93,8 homes.
La renda mediana per habitatge era de 52.298$ i la renda mediana per família de 60.466 $. Els homes tenien una renda mediana de 43.828 $ mentre que les dones 31.793 $. La renda per capita de la població era de 25.065 $. Entorn del 6,4% de les famílies i el 9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ventura». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Ventura». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].

## Enllaços externs

* http://www.venturachamber.com/
* http://www.city-data.com/city/Ventura-California.html
* http://www.imdb.com/search/text?realm=title&field=locations&q=ventura%2C+california Arxivat 2015-02-03 a Wayback Machine.
* http://www.ventura-usa.com/
* http://www.venturaharbor.com/
# Tiberi Claudi Soter

Tiberi Claudi Soter (llatí: Tiberius Claudius Soter) fou un pintor de l'antiga Grècia conegut solament per les inscripcions, que el consideren un artista molt fi en les peces de mosaics. Va viure durant l'Imperi, però el segle concret és una qüestió controvertida. Una inscripció l'anomena pictor quadrigularius.

## Referències

* ↑ «Claudius 354a». A: Realencyclopädie der classischen Altertumswissenschaft.
* ↑ Sir William Smith. A Dictionary of Greek and Roman Biography and Mythology: Oarses-Zygia. J. Murray, 1876, p. 888–.
# Vulsó

Vulsó (en llatí: Vulso) era un cognom romà que portava una distingida família de la gens Mànlia, d'origen patrici.
Personatges destacats amb aquest cognom van ser:
* Gneu Manli Vulsó, cònsol el 474 aC.
* Aule Manli Vulsó, ambaixador i decemvir romà.
* Marc Manli Vulsó, tribú amb potestat consular el 420 aC.
* Publi Manli Vulsó, tribú amb potestat consular el 400 aC
* Aule Manli Vulsó Capitolí, tres vegades tribu amb potestat consular.
* Luci Manli Vulsó Llong, cònsol el 256 aC i 250 aC.
* Luci Manli Vulsó, cònsol el 216 aC.
* Publi Manli Vulsó, pretor el 210 aC.
* Gneu Manli Vulsó, cònsol el 189 aC.
* Luci Manli Vulsó, pretor el 197 aC.
* Aule Manli Vulsó, cònsol el 178 aC.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1285.
# Quàdruple Aliança (desambiguació)

«Quàdruple Aliança» té aquests significats:
* L'aliança de 1673 entre Holanda, el Sacre Imperi Romanogermànic, la corona espanyola, i l'Electorat de Brandenburg, durant la Guerra francoholandesa;
* L'aliança de 2 d'agost de 1718 aliança entre Àustria, França, la República Holandesa i Gran Bretanya durant la Guerra de la Quàdruple Aliança; aquesta és la més habitualment anomenada "Quàdruple Aliança".
* El acord de 1745 entre Gran Bretanya, Àustria, la República Holandesa i Saxònia (la Quàdruple Aliança) per mantenir la Pragmàtica Sanció, habilitant la seva candidata afavorida Maria Teresa d'Àustria a agafar el tron de l'Imperi austríac.
* L'aliança de 1815 entre el Regne Unit, Àustria, Prússia i Rússia que va seguir a les Guerres Napoleòniques: Quàdruple Aliança (1815)
* L'aliança de 1834 entre el Regne Unit, França, Espanya i Portugal per aplicar la Concessió d'Evoramonte;
* L'aliança de 1915 formada quan Bulgària es va unir als altres tres Poders Centrals en la Primera Guerra Mundial (Alemanya, Àustria-Hongria i l'Imperi Otomà)
* El Quatre Grans poders Aliats durant la Segona Guerra Mundial: Xina, Gran Bretanya, els Estats Units i l'URSS.
# Kurt Adolff

Kurt Adolff (5 de novembre del 1921, Stuttgart, Alemanya - 24 de gener de 2012 Kreuth, Alemanya) va ser un pilot de curses automobilístiques alemany que va arribar a disputar curses de Fórmula 1.

## A la F1

Va debutar a la setena cursa de la quarta temporada de la història del campionat del món de la Fórmula 1, la corresponent a l'any 1953, disputant el 2 d'agost el GP d'Alemanya al Circuit de Nürburgring.
Kurt Adolff va participar en aquesta única cursa puntuable pel campionat de la F1, retirant-se als inicis de la prova i no assolí cap punt pel campionat de la F1.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1953 | Ecurie Espadon | Ferrari | Ferrari | ARG | 500 | HOL | BEL | FRA | GBR | ALE Ret | SUI | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Franco Bodrero

Franco Bodrero (Torí, 7 de febrer de 1943 – Collegno, 31 de juliol de 1970) va ser un ciclista italià que fou professional entre 1965 i 1969. En el seu palmarès sols té una victòria d'etapa a la Volta a Luxemburg de 1968, en què acabà tercer en la classificació final. Aquell mateix any fou el vencedor d'una etapa al Giro d'Itàlia, amb final al Blockhaus, però la victòria li fou retirada en veure's implicat en un cas de dopatge que afectà a nou corredors més d'aquella edició.
Va morir prematurament el 1970, als 27 anys, fruit d'una malaltia incurable que l'afectava des de setembre de 1969.

## Palmarès

* 1968
** Vencedor d'una etapa a la Volta a Luxemburg

### Resultats al Giro d'Itàlia

* 1965. 38è de la classificació general
* 1966. 24è de la classificació general
* 1967. 46è de la classificació general
* 1968. 12è de la classificació general (desqualificat per dopatge)
* 1969. 39è de la classificació general

### Resultats al Tour de França

* 1967. 15è de la classificació general

## Referències

* ↑ «Escándalo en el Giro de Italia, Nueve corredores acusados de ingerir drogas, entre ellos los españoles Mariano Díaz y Joaquín Galera». La Vanguardia, 18-06-1968. [Consulta: 28 abril 2013].
* 1 2 «Giro, scoppia lo scandalo doping». Corriere della Sera. Arxivat de l'original el 2014-04-25. [Consulta: 26 maig 2012].
* ↑ Bodrero morto a 27 anni Archiviolastampa.it

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa i biografia a museociclismo.it (italià)
# Alfons Moliné i del Castillo

Alfons Moliné i del Castillo (Terrassa, 2 d'agost de 1961) és un assagista de còmics i animació català. Després d'estudiar Arts aplicades, en 1987 va començar a treballar com a animador i intercalador en diverses produccions d'animació, destacant "Desperta Ferro" (1990), "Fievel va a l'Oest" (An Americal Tail: Fievel Goes West, 1991), Les tres bessones (1995), "Jack, rei de l'Amazones" (Jungeldyret Hugo: Det store filmstjern, 1996), "Coco i Drila: El sac màgic de Santa Claus" (1998), "Dragon Hill, el turó del drac" (2002) i "Puerta del tiempo" (2002). A més a més, el 1999 va exercir de secretari de l'agrupació ASIFA-C (Associació Internacional del Film d'Animació) a Catalunya.
En 1992 Moliné va començar a realitzar una sèrie d'articles sobre el manga que van aparèixer en diverses publicacions de l'editorial Planeta De Agostini i que posteriorment servirien de base per a la seva obra "El gran libro de los manga" editat per Glénat el 2002. El 2005 va publicar un segon llibre sobre el tema, però centrat en la figura d'Osamu Tezuka, titulat "Tezuka, memoria y honor", editat per Sins Entido, i el 2010 un tercer, "Rumiko Takahashi, la princesa del manga", a càrrec d'Associació Cultural Còmic Mallorca/Dolmen Editorial.
L'any 2015 Alfons escriu juntament amb Cruz Delgado "¡Eso es todo, amigos!" que parla de l'univers de la Waner Bros. Publicat per Diavolo Ediciones
A més, Moliné també ha escrit altres llibres sobre còmics i animació, destacant "Novaro, el globo infinito" (Sins Entido, 2007), "Carl Barks, un viento ácrata" (Sins Entido, 2008) i Cuando Daredevil se llamaba Dan Defensor (Diabolo, 2021), a més de realitzar diversos articles sobre aquests temes en periòdics i revistes espanyoles i d'altres països, i de col·laborar en obres col·lectives com "Atlas español de la cultura popular: De la Historieta y su uso", coordinat per Jesús Cuadrado (2 vols., Sins Entido, 2001), "El mundo de Mortadelo y Filemón", de Miguel Fernández Soto (Dolmen Editorial, 2005), "Del tebeo al manga", coordinat per Antoni Guiral (12 vols., Panini Espanya, 2007. Ha exercit així mateix de traductor (de l'anglès, francès i italià) per a diverses editorials de còmics. Com a historietista, és creador d'en Mec, un ocellet filòsof nascut el 1981 com a tira al setmanari català Canigó, posteriorment publicat en altres capçaleres en llengua catalana.

## Referències

* 1 2 «Alfons Moliné i del Castillo». GEC. [Consulta: 14 abril 2023].
# Ganga

«Ganga o gangues» té aquests significats:
* Ganga (geologia), mineral que no s'aprofita i es llença.
* Dinastia Ganga Occidental (Gangues Occidentals), dinastia del sud de Karnataka que va governar del segle IV al X
* Dinastia Ganga Oriental (Gangues Orientals), dinastia d'Orissa del segle xi al segle xv, fundada per descendents de l'anterior
* Ginés Ganga Tremiño (Elx, 1900 - Mèxic, 1944), dirigent socialista valencià
* Riera de la Ganga, torrent de la conca de Calonge (Catalunya) que neix a Calonge (Baix Empordà)
* Ganga occidentals (350 - 1000), dinastia que va governar entre el segle ii i el XI a les regions de l'actual Estat de Karnataka, al sud de l'Índia
* Can Ganga, casa fortificada del segle xvi construïda al municipi de Tossa de Mar (Selva)
* Aus:
** Ganga de Burchell, ocell de la família dels pteroclídids que habita sabanes àrides de l'Àfrica Meridional
** Ganga caranegra, ocell de la família dels pteroclídids (Pteroclididae) que habita estepes arbustives d'Àfrica Oriental,
** Ganga coronada, ocell de la família dels pteroclídids que habita deserts de l'Àfrica Septentrional i Àsia
** Ganga de dues bandes, ocell de la família dels pteroclídids que habita estepes arbustives d'Àfrica Meridional
** Ganga de quatre bandes, ocell de la família dels pteroclídids que habita planures i zones de matollar
** Ganga estepària, ocell de l'ordre dels pteroclidiformes
** Ganga eurasiàtica, ocell de l'ordre dels pteroclidiformes
** Ganga gorjagroga, ocell de la família dels pteroclídids que habita planures obertes d'Àfrica Oriental
** Ganga de l'Índia, ocell de la família dels pteroclídids que habita vessants rocallosos d'Àsia Meridional
** Ganga de Lichtenstein, ocell de la família dels pteroclídids que habita zones àrides d'Àfrica Septentrional
** Ganga de Madagascar, ocell de la família dels pteroclídids que habita les planures àrides de les terres
** Ganga de Namaqua, ocell de la família dels pteroclídids que habita zones àrides de l'oest i sud d'Angola
** Ganga pigallada, ocell de la família dels pteroclídids que rep aquest nom per l'aspecte tacat del pit
** Ganga del Tibet o ganga tibetana, ocell de la família dels pteroclídids que habita altiplans de l'Àsia central des de Tadjikistan
** Ganga ventrebruna o ganga de ventre bru, ocell de la família dels pteroclídids que habita zones àrides
# Franz Hessel

Franz Hessel (nascut el 21 de novembre de 1880 a Szczecin, aleshores anomenada Stettin, mort el 6 de gener de 1941 a Sanary-sur-Mer) va ser un escriptor, editor i traductor alemany d'origen jueu. És tan conegut per la seva obra literària i periodística com per la seva amistat i col·laboració amb el filòsof Walter Benjamin, conjuntament amb qui va traduir del francès a l'alemany la sèrie de novel·les A la recerca del temps perdut, de Marcel Proust.
Es va dedicar a la traducció d'altres autors com Giacomo Casanova, Stendhal i Honoré de Balzac Influït pels moviments francesos de finals del segle xix, va ser un dels introductors de la idea de flânerie a Alemanya. La influència és visible a la seva obra Passejos per Berlín. Després del pogrom nazi conegut com la "nit dels vidres trencats", Franz Hessel va decidir abandonar Alemanya, i es va instal·lar a França. Anys més tard, Hessel va ser la inspiració del personatge de Jules a la novel·la de Henri-Pierre Roche Jules i Jim. És el germà de l'historiador Alfred Hessel i pare del diplomàtic Stéphane Hessel.

## Recepció

Walter Benjamin veia en l'obra de Franz Hessel la construcció d'una mitologia sobre la metròpoli de Berlín de finals del segle xix i començaments del XX, comparant-lo amb l'obra Paysan de Paris de Louis Aragon. D'altra banda, Kurt Tucholsky veia en ell l'obra d'un poeta més que no pas d'un novel·lista, i en remarca la precisió i detall de l'escriptura de Teigwaren leicht gefärbt, "que gairebé podria haver estat escrit per una dona". Actualment, des de 2010, hi ha un premi literari franco-alemany anomenat Premi Franz Hessel.

## Obres

* Der Kramladen des Glücks (novel·la, 1913)
* Pariser Romanze (novel·la, 1920)
* Teigwaren leicht gefärbt (articles i prosa breu, 1926)
* Heimliches Berlin (novel·la, 1927)
* Nachfeier (articles i prosa breu, 1929)
* Spazieren in Berlin (prosa breu, 1929)
* Marlene Dietrich (biografia, 1931)
* Ermunterungen zum Genuß (articles i prosa breu, 1933)
* Alter Mann (fragment pòstum, 1987)

## Vegeu també

* Walter Benjamin

## Referències

* ↑ Tucholsky: Gesammelte Werke, Bd. 7, Reinbek 1981, S. 216 f.
* ↑ http://www.bundesregierung.de/Content/DE/Pressemitteilungen/BPA/2010/12/2010-12-01-bkm-dt-fr-literaturpreis.html Arxivat 2010-12-15 a Wayback Machine.

## Enllaços externs

* Catàleg de la Biblioteca Nacional Alemanya Arxivat 2011-07-18 a Wayback Machine.